શીર્ષક: રાહુલ બજાજ અને કિરણ મજૂમદારનાં સરકારવિરોધી નિવેદનો બાદ વાક્યુદ્ધ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બાયૉકોનનાં મુખ્ય નિર્દેશક કિરણ મજૂમદાર શોએ અર્થતંત્ર મુદ્દે સરકારની આલોચના કરતાં કહ્યું છે કે સરકાર અર્થતંત્રની બાબતમાં કોઈ ટીકા સાંભળવા ઇચ્છુક નથી. 

કેન્દ્રીય મંત્રીઓએ ટ્વીટ કરીને લખ્યું કે સરકારીની આ રીતે ટીકા દેખાડે છે કે લોકશાહી જીવંત છે. 

સોશિયલ મીડિયા ઉપર પણ આ મુદ્દે ચર્ચા શરૂ થઈ ગઈ છે. 

કિરણ મજૂમદારનું નિવેદન

રાહુલ બજાજના નિવેદન બાદ કિરણે ટ્વિટર ઉપર લખ્યું કે 'સરકાર વપરાશ તથા વૃદ્ધિદર વધારવા માટે ઉદ્યોગજગતનો સંપર્ક કરશે તેવી આશા છે.'

'સરકારે અત્યાર સુધી અમારાથી અંતર જાળવ્યું છે. સરકાર અર્થતંત્રના મુદ્દે કોઈ ટીકા સાંભળવા નથી માગતી.'

આ પહેલાં બજાજ જૂથના રાહુલ બજાજે એક જાહેર  કાર્યક્રમમાં ગૃહમંત્રી અમિત શાહની હાજરીમાં સરકારની આર્થિક નીતિઓની ટીકા કરતી વેળાએ ઉદ્યોગજગતમાં 'ભયના માહોલ'ની વાત કહી હતી.

સરકારમાંથી પ્રતિક્રિયા 

બજાજ જ્યારે આ વાત કરી રહ્યા હતા, ત્યારે મંચ પર ગૃહમંત્રી અમિત શાહ ઉપરાંત નાણામંત્રી નિર્મલા સીતારમણ અને વાણિજયમંત્રી પીયૂષ ગોયલ હાજર હતાં.

બજાજને જવાબ આપતાં શાહે કહ્યું હતું, "તમે કહ્યું એમ જો ભયનો માહોલ બન્યો હોય, તો અમારે તે માહોલને બહેતર બનાવવાનો પ્રયાસ કરવો જોઈએ."

"હું એટલું સ્પષ્ટ રીતે કહેવા માગીશ કે કોઈને પણ ડરવાની જરૂર નથી અને કોઈ ડરાવવા પણ માગતું નથી."

નાણામંત્રી નિર્મલા સીતારમણે બજાજના નિવેનદને લઈને ટ્વીટ કર્યું હતું. 

સીતારમણે લખ્યું હતું, "રાહુલ બજાજે સવાલ ઉઠાવ્યા હતા તેના જવાબ ગૃહમંત્રી અમિત શાહે આપી દીધા છે.""સવાલ-ટીકા સાંભળવામાં આવી રહ્યાં છે અને તેનો ઉકેલ પણ લાવવામાં આવી રહ્યો છે." 

"પોતાના વિચારનો પ્રચાર કરવાને બદલે જવાબ મેળવવાનો બહેતર ઉપાય શોધવો જોઈએ. આવા વિચારના પ્રસારથી રાષ્ટ્રીય હિતને નુકસાન પહોંચી શકે છે."

કેન્દ્રીય ગૃહ અને શહેરી વિકાસમંત્રી હરદીપસિંઘ પૂરીએ ટ્વીટ કર્યું:

"રાહુલ બજાજ અમિત શાહની સામે ઊભા રહી શકે છે. કોઈ પણ પ્રકારના ભય વગર પોતાની વાત રજૂ કરી શકે છે તથા અન્યને સાથે જોડાવા માટેના સંકેત આપી શકે છે."

"આનો સીધો જ અર્થ એવો થાય છે કે ભારતમાં અભિવ્યક્તિની સ્વતંત્રતા અને લોકશાહીનાં મૂલ્યો જીવંત અને સમૃદ્ધ છે. આ જ લોકશાહી છે."

ભાજપની ઇન્ફર્મેશન ટેકનૉલૉજી સેલના વડા અમીત માલવીયએ ટ્વિટર ઉપર લખ્યું કે જે ઉદ્યોગપતિઓ 'લાઇસન્સરાજ'માં સમૃદ્ધ બન્યા હોય તેઓ હંમેશા કૉંગ્રેસના આભારી રહેશે. 

વિપક્ષની પ્રતિક્રિયા 

કૉંગ્રેસના પ્રવક્તા પવન ખેડાએ પત્રકારોને...